وزارت آیوش
وزیر اعظم نے پانچویں یوم آیوروید کے موقع پر دو نیشنل پریمیئر آیورویداداروں کو قوم کے نام وقف کیا
مربوط ادویاتی نظام کو اپناکر صحت سے متعلق چیلنجوں کا مقابلہ کیا جارہا ہے: وزیراعظم
اکیسویں صدی میں عالمی سطح پر قائدانہ کردار نبھانے کے لئے آیوروید سے متعلق شواہد پر مبنی تحقیقی ڈھانچہ فروغ دینے کی اہمیت کو اجاگر کیا
ڈبلیو ایچ او بھارت میں روایتی ادویہ کے لئے گلوبل سینٹر قائم کرے گا: ڈائریکٹر جنرل، ڈبلیو ایچ او
نئی دہلی، 13 /نومبر 2020 ۔ وزیر اعظم جناب نریندر مودی نے پانچویں یوم آیوروید کے موقع پر آج ویڈیو کانفرنسنگ کے ذریعے منعقدہ ایک پروگرام میں قوم کو دو اہم آیوروید ادارے وقف کئے۔ وزیر اعظم نے جن اداروں کو قوم کے نام وقف کیا ان میں ایک قومی اہمیت کا حامل ادارہ انسٹی ٹیوٹ آف ٹیچنگ اینڈ ریسرچ اِن آیوروید ، جام نگر اور دوسرا نیشنل انسٹی ٹیوٹ آف آیوروید ، جے پور ہے، جسے یونیورسٹی گرانٹس کمیشن کے ذریعے ڈیمڈ یونیورسٹی کے طور پر منظوری حاصل ہوگی۔
اس پروگرام میں آیوش کی وزارت میں وزیر مملکت  جناب شریپد نائک، راجستھان کے گورنر جناب کلراج مشرا، راجستھان کے وزیر اعلیٰ جناب اشوک گہلوت، گجرات کے گورنر جناب آچاریہ دیوورت اور گجرات کے وزیر اعلیٰ جناب وجے بھائی روپانی بھی شریک ہوئے۔
وزیر اعظم نے روایتی ادویات کی خوش حال وراثت کا ذکر کیا۔ انھوں نے کہا کہ کووڈ-19 کی وبا کے دوران آیورویدک دواؤں اور اس سے ہونے والے قدرتی فوائد کی اہمیت کو بخوبی سمجھا گیا۔ وزیر اعظم نے کہا کہ اب انسداد اور ویلنیس پر مبنی صحت بہبود پر توجہ مرکوز کی جارہی ہے اور لوگوں کی صحت کو بہتر بنانے کے لئے مربوط ادویاتی نظام اور جامع صحت کو زیادہ اہمیت دی جارہی ہے۔ بھارت کے روایتی ادویاتی نظام نے دنیا کے سامنے آیوروید کی صلاحیت اور اس کی قوت کا مظاہرہ کیا ہے۔ یہ اب اہم ہے کہ سائنسی طریقوں اور شواہد پر مبنی تحقیقی ڈھانچہ فروغ دیا جائے، تاکہ اکیسویں صدی میں آگے بڑھنے کے لئے جدید علمی نظام وضع کیا جاسکے۔ انھوں نے کہا کہ مربوط ادویاتی نظام وقت کی ضرورت ہے۔ وزیر اعظم نے کہا کہ بھارت کو دنیا کی دواؤں کا مرکز مانا جاتا ہے اور شواہد پر مبنی ریسرچ سے ہم روایتی ادویاتی نظام اور آیوروید کو نئی بلندیوں پر لے جاسکتے ہیں۔
وزیر اعظم نے ذکر کیا کہ کورونا وائرس کے دور میں صرف بھارت میں ہی نہیں بلکہ پوری دنیا میں آیورویدک مصنوعات کی مانگ تیزی سے بڑھی ہے۔ انھوں نے کہا کہ اس سال ستمبر مہینے میں گزشتہ سال ستمبر مہینے کے مقابلے آیورویدک مصنوعات کی برآمدات میں 45 فیصد کا اضافہ ہوا ہے۔ انھوں نے کہا کہ آیورویدک مصنوعات کے علاوہ ہلدی اور ادرک جیسے قوت مدافعت میں اضافہ کرنے والے مسالوں کی بھی دنیا میں اچانک مانگ بڑھی ہے۔ یہ آیورویدک نظام میں لوگوں کے بڑھتے اعتماد کو ظاہر کرتا ہے۔ انھوں نے کہا کہ کورونا کے دور میں نہ صرف آیوروید کے استعمال کو فروغ دینے پر توجہ دی جارہی ہے بلکہ ملک اور دنیا میں آیوش سے جڑے جدید ریسرچ کو بھی اہمیت دی جارہی ہے۔
وزیر اعظم نے زور دیا کہ آیوروید ایک متبادل نہیں ہے، لیکن یہ ملک کی قومی صحت پالیسی اور صحت تدابیر کے لئے بنیادی ستون ہے۔
وزیر اعظم نے دو اہم آیوروید اداروں کو مبارک باد دیتے ہوئے ان سے درخواست کی کہ جدید میڈیسن کے شعبے میں ابھرتے نئے چیلنجوں اور نئے مواقع کا پتہ لگائیں اور اسے حاصل کرنے کی سمت میں کام کریں۔ وزیر اعظم نے فروغ انسانی وسائل کی وزارت اور یونیورسٹی گرانٹس کمیشن سے اس سمت میں کام کرنے کی درخواست کی، جس سے مستقبل میں تحقیق پر مبنی مطالعے کے لئے بھی راستہ کھلے گا۔
وزیر اعظم نے نجی شعبے اور اسٹارٹ اپ صنعت سے آیوروید کے عالمی مانگ کا مطالعہ کرنے اور اس شعبے میں ووکل فار لوکل کا چمپئن بننے کی اپیل کی۔ وزیر اعظم نے کہا کہ دنیا میں صحت اور ویلنیس کے لئے ہمارے پاس پیشرو بننے کا موقع ہے۔
ویلنیس کی اہمیت پر زور دیتے ہوئے وزیر اعظم نے کہا کہ آیوشمان بھارت اسکیم کے تحت ملک میں تقریباً 1.5 لاکھ ہیلتھ اینڈ ویلنیس سینٹر قائم کئے گئے ہیں، ان میں سے 12500 مراکز آیوش ویلنیس سینٹر ہوں گے، جہاں مربوط میڈیسن نظامات کے ذریعے علاج و معالجے کی سہولت دستیاب کرائی جائے گی۔
عالمی ادارۂ صحت  کے ڈائریکٹر جنرل ڈاکٹر ٹیڈروس ادھانوم گھیبریسس نے اس موقع پر جاری کئے گئے ایک ویڈیو پیغام میں صحت سے متعلق اہداف کو حاصل کرنے کے لئے شواہد پر مبنی روایتی ادویات کے استعمال اور آیوشمان بھارت کے وسیع نفاذ کے تئیں وزیر اعظم کی عہد بستگی کی ستائش کی۔ انھوں نے اعلان کیا کہ بھارت میں روایتی ادویات پر ایک عالمی مرکز قائم کیا جائے گا۔ وزیر اعظم نے ڈبلیو ایچ او اور ڈائریکٹر جنرل کو روایتی ادویات پر عالمی مرکز کے قیام کے لئے بھارت کا انتخاب کرنے پر ان کا شکریہ ادا کیا۔ ڈاکٹر ٹیڈروس نے اپنے پیغام میں کہا کہ آیوروید بھارت کی وراثت ہے اور یہ خوشی کی بات ہے کہ بھارت کا روایتی علم دیگر ممالک کو بھی فیض پہنچا رہا ہے۔
آیوش کی وزارت سال 2016 سے ہر سال دھنونتری جینتی یعنی دھن تیرس کے موقع پر ’یوم آیوروید‘ مناتا ہے۔
آئی ٹی آر اے، جام نگر: پارلیمنٹ کے قانون کے ذریعے حال ہی میں وضع کردہ تدریس وتحقیق کے انسٹی ٹیوٹ  کا مقصد عالمی درجے کے صحت دیکھ بھال کے ادارے کے طور پر ابھرنا ہے۔ آئی ٹی آر اے میں 12 محکمے، تین کلینک جاتی لیباریٹریاں اور تین تحقیقاتی لیباریٹریاں ہیں۔ یہ روایتی ادویہ میں تحقیقی کام کے لئے ایک قائد بھی ہے اور اس وقت اس میں 33 تحقیقاتی پروجیکٹوں پر کام ہورہا ہے۔ آئی ٹی آر اے کی تشکیل ، جام نگر میں گجرات آیوروید یونیورسٹی کیمپس میں چار آیوروید اداروں کو انضمام کرکے کی گئی ہے۔ یہ آیوش کے شعبے میں پہلا ایسا ادارہ ہے، جسے قومی اہمیت کے ادارے  کا رتبہ حاصل ہے۔ جدیدیت کے مقام کے ساتھ آئی ٹی آر اے کو آیوروید تعلیم کے معیارات کو بہتر کرنے کے لئے خود مختاری حاصل ہوگی اور یہ جدید نیز بین الاقوامی معیارات کے مطابق کورسوں کی پیش کش کرے گا۔ علاوہ ازیں یہ بین ڈسپلنری تعاون بھی وضع کرے گا تاکہ آیوروید پر عصری توجہ مرکوز کی جاسکے۔
این آئی اے، جے پور: ملک گیر شہرت کا حامل ، این آئی اے ،آیوروید ادارہ ہے، جسے ہونے والی یونیورسٹی کا درجہ  ملا ہے۔ 175 سالہ پرانی وراثت کے حامل، گزشتہ کئی دہائیوں میں آیوروید کے تحفظ، فروغ اور تصدیقات میں پیش کش کرنے کا ، اس کا یوگدان نہایت نمایاں رہا ہے۔ اس وقت این آئی اے میں 14 مختلف ڈپارٹمنٹ ہیں۔ ادارے میں طلباء، اساتذہ کی بہت اچھی شرح ہے، جس میں 20-2019 کے دوران 955 طلباء کا داخلہ ہوا اور 75 فیکلٹیاں شامل ہوئیں۔ اس میں بڑی تعداد میں آیوروید کے کورس پڑھائے جاتے ہیں، جن میں سرٹیفکیٹ سے ڈاکٹر سطح تک کے سرٹیفکیٹ شامل ہیں۔ جدید ترین لیب سہولیات کے ساتھ این آئی اے تحقیقی سرگرمیوں میں بھی اولین قائد رہا ہے۔ اس وقت اس میں 54 مختلف تحقیقاتی پروجیکٹ جاری ہیں۔ ڈیمڈ یونیورسٹی  کا درجہ حاصل ہونے کے ساتھ ہی یہ قومی ادارہ علاقہ جاتی صحت دیکھ بھال، تعلیم اور تحقیق میں بلند ترین معیا رات حاصل کرنے کے لئے چابکدستی کے ساتھ اپنی راہ پر گامزن ہے۔